**Մարիկա Լագերկրանց** (շվեդ.` Marika Lagercrantz, ամբողջ անունը` Մարիկա Կարեն Լուիզա Լագերկրանց (Marika Karen Louise Lagercrantz), հուլիսի 12, 1954(1954-07-12), Սոլնա, Շվեդիա), շվեդ դերասանուհի և ռեժիսոր։ 2011-2014 թվականներին Բեռլինում Շվեդիայի դեսպանատան մշակութային կցորդն էր, 2015 թվականից Շվեդիայի «Նկարիչների ու գրականագետների համագործակցություն» (KLYS) ընկերության նախագահն է։

Կենսագրությունը
---------------

Մարիկա Լագերկրանցը ծնվել է Ստոկհոլմի ներքաղաքային Սոլնա համայնքում, շվեդ բանաստեղծ, գրականագետ և հրապարակախոս Օլոֆ Լագերկրանցի ընտանիքում։ Մարիկայի պապը հայտնի փիլիսոփա Հանս Վալդեմար Ռուինն էր, իսկ եղբայրը շվեդ գրող, լրագրող Դավիդ Լագերկրանցն է։ Հայտնի մարդիկ են նաև զարմիկները` տնտեսագետ և քաղաքական գործիչ Յոհան Լյոննրոտն ու գրող Լարս Լյոննրոտը։

Մարիկան իր կարիերան սկսել է մանկական թատրոնից, երբ վեց տարեկան էր, իսկ դեռահաս տարիքում հաճախել է պարի դասընթացների։ 1968 թվականին նկարահանվել է «Խիզախ ու փոքրիկ մարդը» ֆիլմում։ Այնուհետև, 1970-ական թվականներին ընդունվել է Մալմյոի թատրոն-ստուդիան, նաև աշխատել է Դանիայի թատրոններում։ Որոշ ժամանակ անց վերադարձել է Շվեդիա և 1977 թվականին մասնակցել Jordcirkus թատերական խմբակի ստեղծմանը, որտեղ նա և դերասան էր, և ռեժիսոր։ Այդ թատերախմբի կազմում նա բազմաթիվ ելույթներ է ունեցել Շվեդիայի, ինչպես նաև Եվրոպայի ու ԱՄՆ-ի բազմաթիվ բեմերում։ Մասնակցություն է ունեցել Teater Schahrazad թատերախմբի աշխատանքներին, ինչպես նաև աշխատել Ստոկհոլմի քաղաքային և Թագավորական դրամատիկական թատրոններում։

Մարիկա Լագերկրանցը մասնակցել է բազմաթիվ հեռուստաշոուների, նկարահանվել շվեդական գեղարվեստական ֆիլմերում։ Նրա ֆիլմերից հատկանշական է «Երազանքներ Ռիտայի մասին» (1993 թ.) կինոնկարը, որտեղ նրա աշխատանքը գնահատվել շվեդական կինոինստիտուտի կողմից և 29-րդ «Ոսկե բզեզ» մրցանակաբաշխության ժամանակ արժանացել է մրցանակի` կանացի լավագույն դերակատարման համար։ 1995 թվականին նա նկարահանվել է Բու Վիդերբերգի «Ծաղկուն շրջան» («Ամեն ինչ հիասքանչ է») կինոնկարում, որը պատմում էր ուսուցչուհու և աշակերտի սիրո մասին։ Կինոնկարը ներկայացվել է Օսկարի, արժանացել Բեռլինի կինոփառատոնի «Արծաթե արջ» և Շվեդիայի կինոինստիտուտի «Ոսկե բզեզ» մրցանակներին, իսկ Մարիկա Լագերկրանցը Իտալիայի Տրոյա կոմունայում կայացած կինոփառատոնում արժանացել է մրցանակի և ներկայացվել ոսկե մեդալի։ Բացի այդ, նրան շնորհվել էր նաև շվեդական կինոինստիտուտի «Չապլին» մրցանակը և ճանաչվել է լավագույն դերասանուհի` «Պապիկի ճանապարհորդությունը» (1993 թ.) ֆիլմում կատարած դերի համար։

Անձնական կյանքը
---------------

Մարիկա Լագերկրանցն ամուսնացած է եղել դերասան Քրիս Տորչի հետ, իսկ հետո դերասան Պետեր Բերգարեդի հետ։ Ունի երեք երեխա։ Դուստրը դերասանուհի Մոա Լագերկրանցն է։

Մասնակի ֆիլմագրությունը
-----------------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 1968 | Խիզախ ու փոքրիկ մարդը | Modiga mindre män | Սոֆի |
| 1980 | Երազների խաղը | Ett drömspel | - |
| 1989 | Սուզում | Dykket | Էնն |
| 1990 | Թափառականները | Landstrykere | Մարգրետ |
| 1993 | Պապիկի ճանապարհորդությունը | Morfars resa | Կարին |
| 1994 | Հաշվետվություն երկինքներին | Rapport till himlen | Վիկտորի մայրը |
| 1995 | Վենդետա | Vendetta | Եվա-Բրիտ Համիլթոն |
| 1995 | Սիրում է - չի սիրում | Älskar älskar inte | Կարին |
| 1995 | Ծաղկուն շրջան | Lust och fägring stor | Վիոլա |
| 1997 | Վերջին վիկինգը | Den sidste viking | Ֆրեջ |
| 2000 | Ջուդիթ | Judith | Ռոզալին Անկարկրանց |
| 2000 | Բամբասանք | Gossip | Կարին |
| 2004 | Երեխաների ընկերը | Barnavännen | մայր |
| 2007 | Տեսուչն ու ծովը | Der Kommissar und das Meer | Մոնիկա |
| 2008 | Մարիա Վերն | Maria Wern | Ռութ |
| 2009 | Աղջիկը վիշապի դաջվածքով | Män som hatar kvinnor | Սեսիլիա Վանգեր |
| 2010 | Հազարամյակ | Millennium | Սեսիլիա Վանգեր |
| 2010 | Անզուսպ վիկինգները | Sweaty Beards | - |
| 2011 | Մարիա Վերն. Ձնե անուրջներ | Maria Wern - Drömmar ur snö | Ռութ |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  filmportal.de — 2005.
2. 1 2 3 4  Sveriges befolkning 2000 (շվեդերեն) — Sveriges Släktforskarförbund, 2020.
3. 1 2 3 4  Կաղապար:Webbref
4. ↑  Hjort, Mette; Bondebjerg, Ib (2003 թ․ հունվարի 1). *The Danish Directors: Dialogues on a Contemporary National Cinema*. Intellect Books. էջեր 57–. ISBN 9781841508412. Վերցված է 2012 թ․ ապրիլի 7-ին.
5. ↑  Կաղապար:Webbref
6. ↑  «Kulturdepartementets blogg». Swedish Ministry of Culture. Արխիվացված է օրիգինալից 2013-12-20-ին. Վերցված է 2013 թ․ դեկտեմբերի 20-ին.
7. ↑  Կաղապար:Webbref
8. ↑  Կաղապար:Webbref
9. ↑  «Drömmen om Rita (1993)». *The Swedish Film Database*. Վերցված է 2014 թ․ ապրիլի 6-ին.
10. ↑  «Morfars resa (1993)». *The Swedish Film Database*. Վերցված է 2014 թ․ ապրիլի 6-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Apple Music · Last.fm · Spotify |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · Metacritic · Rate Your Music · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BIBSYS: 6037753 · BNE: XX1799374 · GND: 13057984X · ISNI: 0000000078263653 · LCCN: no96004986 · NKC: xx0161008 · LIBRIS: 256539 · SUDOC: 221605045 · VIAF: 60193214 · WorldCat VIAF: 60193214 |

 |

 |